Legal Document

Category: 24

Text:
89. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Γ. 104450/70 της 30 Ιαν./11 Φεβρ.  1970 (ΦΕΚ Β΄ 110) Περί καθορισμού όρων, προϋποθέσεων και διαδικασίας χορηγήσεως εγκρίσεων κυκλοφορίας λεωφορείων αυτοκινήτων Δημοσίας Χρήσεως. Λαβόντες υπ’ όψιν τας διατάξεις του άρθρου μόνου του Α.Ν. 354/68 (ΦΕΚ 75Α/9.4.68) «περί του τρόπου καθορισμού της δυνάμεως των αστικών και υπεραστικών λεωφορείων», εν συνδυασμώ προς τας τοιαύτας των άρθρ. 29 του Ν.Δ. 3334/55 (ΦΕΚ 237Α/1955), του άρθρ. 1 του Ν.Δ. 4089/1960 (ΦΕΚ 125Α/12.8.60) και του άρθρ. 1 του Ν.Δ. 105/1969 (ΦΕΚ Α΄ 28/17.2.69), αποφασίζομεν: Καθορίζομεν, ως κατωτέρω, τους όρους, τας προϋποθέσεις, την διαδικασίαν κλπ. κατά τας οποίας θα χορηγώνται του λοιπού αι εγκρίσεις θέσεως εις κυκλοφορίαν λεωφορείων αυτοκινήτων δημοσίας χρήσεως, κατ’ εφαρμογήν των διατάξεων του άρθρου μόνου του Α.Ν. 354/1968. Ι.ΟΡΟΙ-ΠΡΟΫΠΟΘΕΣΕΙΣ 1.Έγκρισις θέσεως εις κυκλοφορίαν λεωφορείου αυτοκινήτου δημοσίας χρήσεως, δια την πλήρωσιν των δημιουργουμένων κενών εκ του καθορισμού της δυνάμεως των αυτοκινήτων τούτων, παρέχεται εις φυσικά πρόσωπα, δι’ α δέον να συντρέχουν, και δη αθροιστικώς, οι ακόλουθοι όροι και προϋποθέσεις: α.Να έχουν την Ελληνικήν υπηκοότητα, ή την τοιαύτην της Κυπριακής Δημοκρατίας, εξαιρουμένων των περιπτώσεων, καθ’ ας, δια προϋσχυουσών διατάξεων, επετράπη η χορήγησις τοιαύτης εγκρίσεως και εις ομογενείς, μη Έλληνας υπηκόους, (Βορ. Ηπείρου, Νοτίου Επαρχίας Ηνωμ. Αραβικής Δημοκρατίας, κλπ.). β.Να είναι ηλικίας ουχί ανωτέρας των 55 ετών, κατά τον χρόνον υποβολής της αιτήσεως. Νοείται, ότι δια την εντός του έτους 1970 εφαρμογήν της παρούσης, οι δικαιούμενοι αδείας δέον να έχωσι γεννηθή μετά την 1ην Ιαν. 1915. γ.Να κέκτηνται επαγγελματικήν άδειαν ικανότητος οδηγού αυτοκινήτου, Δ΄ Κατηγορίας, ήτις να έχη υποστή την κατά τας διατάξεις του Ν.Δ. 4233/62 «περί κυρώσεως του Κώδικος Οδικής Κυκλοφορίας» νόμιμον αναθεώρησιν (ανανέωσιν), εφ’ όσον υφίσταται τοιαύτη υποχρέωσις. δ.Να είναι εγγεγραμμένοι εις το Ταμείον Συντάξεων Αυτοκινητιστών (ΤΣΑ), ως και ησφαλισμένοι εις το Ταμείον τούτο, κατά την ημέραν υποβολής της, περί ης κατωτέρω, αιτήσεως και επί τρία τουλάχιστον έτη προ της υποβολής ταύτης, ως ασκήσαντες κατά τα έτη ταύτα αποκλειστικώς και μόνον το επάγγελμα του οδηγού αυτοκινήτων. 1)Ως χρόνος ασκήσεως του επαγγέλματος λαμβάνεται υπ’ όψιν ο προκύπτων εκ των αντιστοίχων εις το πιστοποιητικόν του ΤΣΑ εγγραφών επαγγελματικής, ως οδηγού, απασχολήσεως του ενδιαφερομένου και δη μέχρι της δημοσιεύσεως ή τοιχοκολλήσεως της προκηρύξεως (προσκλήσεως), εφ’ όσον ο αυτός χρόνος, κατά τας κειμένας διατάξεις, λογίζεται ως συντάξιμος παρά τω Ταμείω τούτω. 2)Η κατά τα άνω απαιτουμένη τριετής άσκησις του επαγγέλματος του οδηγού αυτοκινήτων, δέον να είναι συνεχής. Εις περίπτωσιν στρατεύσεως οδηγού, ο χρόνος στρατεύσεώς του θεωρείται, κατ’ εξαίρεσιν, ως άσκησις του επαγγέλματος του οδηγού και συνυπολογίζεται εις τον απαιτούμενον τοιούτον της 3ετίας, μη θεωρούμενος ως διακοπή ασκήσεως επαγγέλματος, εφ’ όσον ο ενδιαφερόμενος ήτο ησφαλισμένος εις το ΤΣΑ προ της στρατεύσεώς του και υπάρχει εις το πιστοποιητικόν του ΤΣΑ αντίστοιχος δια τον χρόνον τούτον ασφαλιστική εγγραφή. 3)Η εφ’ άπαξ ή κατ’ επανάληψιν διακοπή της ασκήσεως του επαγγέλματος του οδηγού αυτοκινήτων κατά τα τρία προ της υποβολής της αιτήσεως έτη, μέχρις 90 ημερών εν συνόλω, δεν λαμβάνεται υπ’ όψιν και δεν απαιτείται δικαιολόγησις ταύτης. Οιαδήποτε διακοπή ή διακοπαί ασκήσεως του επαγγέλματος του οδηγού αυτοκινήτων, γενόμεναι εις χρόνον προγενέστερον του ανωτέρω (τριετίας) δεν λαμβάνονται υπ’ όψιν, πλην όμως δεν υπολογίζονται και δεν προσμετρώνται ως χρόνος ασκήσεως του επαγγέλματος. Δια της υπ’ αριθ. Γ/12639/865 της 15 Απρ./9 Μαΐου 1972 (ΦΕΚ Β΄ 316) αποφ. Υπ. Ναυτιλίας, Μεταφορών κλπ. ωρίσθη όπως, ο χρόνος ασφαλίσεως εις το ΤΣΑ των μετεχόντων ως Προέδρων και Γεν. Γραμματέων εις την Διοίκησιν των Επαγγελματικών Σωματείων ή Ενώσεων τοιούτων Σωματείων, όστις συμφώνως προς τας διατάξεις του υπ’ αριθ. 4197/61 Ν.Δ/τος «περί του Ταμείου Συντάξεων Αυτοκινητιστών και άλλων τινών διατάξεων» λογίζεται ως χρόνος εργασίας ησφαλισμένου οδηγού αυτοκινήτων, λαμβάνηται υπ’ όψιν δια την κατά τας διατάξεις της άνω αποφάσεως χορήγησιν εγκρίσεως δια την κυκλοφορίαν λεωφορείου αυτοκινήτου Δημοσίας Χρήσεως. 4)Πάντως εις περίπτωσιν συνεχούς διακοπής του επαγγέλματος του οδηγού επί χρόνον μείζονα του έτους, δέον όπως εν τη υποβληθησομένη παρά του ενδιαφερομένου, βάσει του Ν.Δ. 105/69 υπευθύνω δηλώσει, δηλούται παρ’ αυτού συμπληρωματικώς ότι, κατά την διάρκειαν της διακοπής δεν ετράπη εις έτερα επαγγέλματα. 5)Δια τον υπολογισμόν του συνολικού χρόνου  ασκήσεως  του  επαγγέλματος  του  οδηγού  αυτοκι(Αντί της σελ. 312,701) Σελ. 312,701(α) Τεύχος 458-Σελ. 57 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.89 νήτων, ο τυχόν προκύπτων χρόνος απασχολήσεως εις ημέρας, διαιρείται δια του αριθ. 25, προς μετατροπήν των ημερών εις μήνας. Ο προκύπτων χρόνος μεταξύ της εις το πιστοποιητικόν του ΤΣΑ αναγραφομένης ως τελευταίας ημερομηνίας ασφαλίσεως, μέχρι της τοιαύτης υποβολής της αιτήσεως δια την χορήγησιν της εγκρίσεως θέσεως εις κυκλοφορίαν λεωφορείου αυτοκινήτου, δεν θεωρείται ως διακοπή ασκήσεως του επαγγέλματος του οδηγού, εφ’ όσον δεν είναι μεγαλυτέρα των 45 ημερών. 6)Δια τους εκ της αλλοδαπής παλιννοστούντας Έλληνας υπηκόους οίτινες κατά την εκτός της Ελλάδος παραμονήν των ήσκησαν ή συνέχισαν την άσκησιν του επαγγέλματος του οδηγού, ο χρόνος ούτος υπολογίζεται, ομοίως κατ’ εξαίρεσιν, ως χρόνος ασκήσεως του εν λόγω επαγγέλματος εν Ελλάδι. ε.(Κατηργήθη δια της παρ. 1 της υπ’ αριθ. Ε. 46745/2948 της 11/19 Νοεμ. 1971 αποφ. Υπ. Ναυτιλίας, Μεταφορών κλπ., ΦΕΚ Β΄ 930). ς.Να μη έχουν καταδικασθή οποτεδήποτε επί τινι των αδικημάτων λαθρεμπορίας, χρήσεως ναρκωτικών, μαστρωπίας, εκμεταλλεύσεως πορνών, σωματεμπορίας και ανθρωποκτονίας εκ προθέσεως, εντός δε της τελευταίας προ της κατά τα κατωτέρω υποβολής αιτήσεως δεκαετίας, δι’ οιονδήποτε έτερον αδίκημα, προβλεπόμενον και τιμωρούμενον υπό του Ποινικού Κώδικος ή του Στρατιωτικού Ποινικού Κώδικος ή ετέρου Ποινικού ή Στρατιωτικού Ποινικού Νόμου εις ποινάς, άνω των 10 μηνών φυλακίσεως, αθροιστικώς λαμβανομένων, ανεξαρτήτως του εάν ανεστάλη η έκτισις αυτών, ή ήρθησαν αι συνέπειαι της καταδίκης δι’ απονομής χάριτος ή αμνηστείας. ζ.Να είναι απαραιτήτως μόνιμοι κάτοικοι της οικείας αστικής περιοχής, προκειμένου περί αδείας αστικού λεωφορείου, ή της περιφερείας του ΚΤΕΛ εντός της οποίας ευρίσκεται η έδρα του οικείου υπεραστικού ΚΤΕΛ ή των νομών των εξυπηρετουμένων υπό του οικείου ΚΤΕΥΛ, προκειμένου περί αδείας υπεραστικού λεωφορείου, επί 3 τουλάχιστον έτη, προ της χρονολογίας της υποβολής της αιτήσεώς των. η.Να μη είναι κύριοι, νομείς ή κάτοχοι, αυτ/του δημοσίας χρήσεως οιασδήποτε κατηγορίας (επιβατηγού, λεωφορείου, φορτηγού, τριτρόχου) ολοκλήρου ή ιδανικών μεριδίων επί τοιούτων αυτ/των, το άθροισμα των οποίων είναι ίσον ή μεγαλύτερον του ημίσεος μεν επί επιβατηγών, του ενός δε τετάρτου επί λεωφορείου, μεγαλυτέρου δε του ενός τόννου ωφελίμου φορτίου επί φορτηγού, μη περιλαμβανομένων των αυτοκινήτων των εξυπηρετούντων αγό Σελ. 312,702(α) Τεύχος 458-Σελ. 58 νους οδικάς γραμμάς, ουδέ να απέβαλον εξ οιασδήποτε αιτίας κατά την τελευταίαν προ της υποβολής της αιτήσεως τριετίαν, την κυριότητα, νομήν ή κατοχήν αυτ/του δημοσίας χρήσεως, ολοκλήρου ή ιδανικών μεριδίων, κατά τας αυτάς ως άνω διακρίσεις. 1)Ο περιορισμός της κατά τα άνω μη αποβολής της κυριότητος νομής ή κατοχής αυτ/του δημοσίας χρήσεως, ολοκλήρου ή ιδανικών μεριδίων, δεν ισχύει προκειμένου περί αυτοκινήτων δημ. χρήσεως, ων αφηρέθη η άδεια κυκλοφορίας παρά της διοικήσεως, ως εκδοθείσα κατά παρέκκλισιν των κειμένων διατάξεων. 2)Η αυτή ως άνω απαγόρευσις, ως προς την κατοχήν και μεταβίβασιν αυτ/του δημοσίας χρήσεως, ολοκλήρου ή ιδανικού μεριδίου αυτ/του, ισχύει και εις την περίπτωσιν των συνεταιρισμών ή άλλων μεταφορικών οργανισμών, οιασδήποτε νομικής μορφής και τύπου, εις ους ο ενδιαφερόμενος συμμετέχει ή συμμετείχεν, ως και δια τα ειδικά τουριστικά λεωφορεία, δι’ α παρέχεται άδεια κυκλοφορίας, ως δημοσίας χρήσεως, κατά τας διατάξεις του Ν.Δ. 3221/55 3)Αι προϋποθέσεις της παρούσης παραγράφου πρέπει να συντρέχουν, τόσον δια τον αιτούντα, όσον και δια τα συνοικούντα μετ’ αυτού μέλη της οικογενείας του, (πατήρ, μήτηρ, σύζυγος, τέκνα), εφ’ όσον τα μέλη ταύτα αποτελούν ενιαίαν μετ’ αυτού οικονομικήν μονάδα, ή απετέλουν τοιαύτην μέχρι της δημοσιεύσεως ή άλλως τοιχοκολήσεως της σχετικής προσκλήσεως. θ.Να μην έτυχον από της απελευθερώσεως (12.10.44) και εφεξής κατά κρατικήν παραχώρησιν, εγκρίσεως δια την κυκλοφορίαν αυτ/του δημοσίας χρήσεως, ολοκλήρου ή ιδανικού μεριδίου, ίσου ή μεγαλυτέρου των εις το προηγούμενον εδάφιον αναφερομένων ποσοστών, κατά περίπτωσιν. 1)Ως κρατική παραχώρησις θεωρείται και η κατά τας διατάξεις του Α.Ν. 1086/46 (ως ούτος ετροποποιήθη και συνεπληρώθη μεταγενεστέρως) γενομένη παραχώρησις, δι’ αποκατάστασιν, προς επαγγελματίας αυτ/στάς, έστω και αν αύτη δεν εγένετο ατομικώς προς τους αιτούντας, αλλά προς Συν/σμόν ή υπό άλλην μορφήν και τύπον μεταφορικόν Οργανισμόν, ούτινος ο ενδιαφερόμενος ήτο κατά την παραχώρησιν μέλος. 2)Οι κατά Κρατικήν παραχώρησιν τυχόντες εγκρίσεως θέσεως εις κυκλοφορίαν ιδανικών μεριδίων λεωφορείων αυτοκινήτων Δ.Χ. ίσων ή μικροτέρων του ενός πέμπτου ακεραίου λεωφορείου θεωρούνται, δια την εφαρμογήν της παρούσης, ως μήπω αποκατασταθέντες. ι.Να μην έχουν έσοδα εξ άλλης κρατικής παραχωρήσεως και δη εκ της εκμεταλλεύσεως κυλικείου ή περιπτέρου. ια.Να καταβάλουν εις το Ταμείον Παρακαταθηκών και Δανείων παράβολον δραχ. 1.000. 21.Ζ.α.89 Κοινά Ταμεία Εκμεταλλεύσεως Λεωφορείων (ΚΤΕΛ) ΙΙ.ΥΠΟΒΛΗΤΕΑ ΔΙΚΑΙΟΛΟΓΗΤΙΚΑ 1.Ο αιτών την χορήγησιν εγκρίσεως θέσεως εις κυκλοφορίαν λεωφορείου αυτοκινήτου δημοσίας χρήσεως, μετά της αιτήσεώς του, δέον να υποβάλη τα κάτωθι δικαιολογητικά, εξαιρέσει του πιστοποιητικού Κοινωνικών Φρονημάτων, όπερ δέον να υποβληθή υπηρεσιακώς. α.Πιστοποιητικόν του Ταμείου Συντάξεων Αυτ/στών (ΤΣΑ), περιλαμβάνον άπαντα τα εν παρ. 4 του Κεφαλ. Ι της παρούσης, οριζόμενα στοιχεία. Οι επικαλούμενοι υπηρεσίαν οδηγού αυτ/των εις την αλλοδαπήν δέον να προσκομίζουν πιστ/κόν των κατά τόπους Ελληνικών Προξενικών Αρχών, τεθεωρημένον παρά του Β. Υπουργείου των Εξωτερικών. β.(Κατηργήθη δια της παρ. 1 της υπ’ αριθ. Ε/ 46745/2948 της 11/19 Νοεμ. 1971 αποφ. Υπ. Ναυτιλίας, Μεταφορών κλπ., ΦΕΚ Β΄ 930). γ.Πλήρες αντίγραφον φύλλου ποινικού μητρώου. δ.Υπεύθυνον δήλωσιν, κατά τα υπό του άρθρ. 1 του Νόμ. 105/1969 οριζόμενα, περί της συνδρομής των υπό τας παρ. ζ, η, θ και ι του Κεφαλ. Ι της παρούσης, περιστατικών. ε.Γραμμάτιον του Ταμείου Παρακαταθηκών και Δανείων, καταβολής του κατά την παρ. 11 του Κεφαλαίου Ι΄ της παρούσης, παραβόλου δραχ. 1.000. Το εκ των παραβόλων έσοδον θέλει διατεθή δια την αγοράν, ανέγερσιν και εξοπλισμόν των κτιρίων, προς στέγασιν των υπηρεσιών του Υπουργείου Συγκοινωνιών (Κωδικός αριθμός εσόδου 3396). 1)Τα υπό των ενδιαφερομένων υποβαλλόμενα γραμμάτια του Ταμείου Παρακαταθηκών και Δανείων, τα συγκεντρούμενα κατά Νομαρχίας, θα διαβιβάζωνται την 1ην Ιουλίου και 31ην Δεκεμβρίου εκάστου έτους εις την παρ’ ημίν Γενικήν Δ/νσιν Μεταφορών (Δ/νσιν Δ/κού-Τμήμα Λογ/ρίου) μετά συγκεντρωτικής καταστάσεως, εις ην θα αναγράφεται ο αριθμός εκάστου γραμματίου, η χρονολογία εκδόσεώς του και το κατατεθέν ποσόν. 2)Άπαντα τα κατά τα ανωτέρω υποβλητέα δικαιολογητικά, δέον να είναι προσφάτου εκδόσεως και δη χρονολογίας ουχί πέραν του τριμήνου από της υποβολής της αιτήσεως, εξαιρέσει του πιστ/κού κοινωνικών φρονημάτων, ου η ισχύς, δια την εφαρμογήν της παρούσης, ορίζεται εις εν έτος. Η συνδρομή των υπό των παρ. α΄ και β΄ του Κεφαλ. Ι΄ της παρούσης, οριζομένων προϋποθέσεων θα διαπιστούται εκ των εις χείρας των ενδιαφερομένων αστυνομικών ταυτοτήτων, κατά τα λεπτομερέστερον υπό του Ν.Δ. 127/1969 καθοριζόμενα, προς απόδειξιν δε ότι οι αιτούντες κέκτηνται επαγγελματικήν άδειαν ικανότητος οδηγού αυτ/των και ότι αύτη έχει υποστή την κατά τας διατάξεις του Ν.Δ. 4233/62 νόμιμον θεώρησιν (ανανέωσιν) θα επιδεικνύηται παρά του αιτούντος, εις τον αρμόδιον υπάλληλον, η άνω άδεια και θα σημειούνται επί της αιτήσεως τα κρίσιμα στοιχεία ήτοι ο αύξων αριθμός, η χρονολογία εκδόσεως και η χρονολογία της τελευταίας αναθεωρήσεως αυτής, ή θα υποβάλουν κεκυρωμένον αντίγραφον της επαγγελματικής των αδείας. ΙΙΙ.ΠΡΟΚΗΡΥΞΕΙΣ-ΠΡΟΘΕΣΜΙΑΙ 1.Ο οικείος Νομάρχης, προκειμένου περί Κ.Τ.Ε.Λ. αστικών ή υπεραστικών γραμμών και ο Νομάρχης της περιφερείας, ένθα η έδρα του Κ.Τ.Ε.Υ.Λ., δια προσκλήσεώς του (προκηρύξεως), εκδιδομένης το αργότερον εντός μηνός από της εκδόσεως της περί καθορισμού της εις λεωφορεία δυνάμεως των ΚΤΕΥΛ ή ΚΤΕΛ αποφάσεως του Υπουργού Συγκοινωνιών, καλούσι τους ενδιαφερομένους όπως εντός ανατρεπτικής προθεσμίας 2 μηνών και επί ποινή απαραδέκτου, υποβάλουν εις την οικείαν Νομαρχίαν, αιτήσεις μετά πάντων των ανωτέρω δικαιολογητικών. 2.Η πρόσκλησις αύτη (προκήρυξις) τοιχοκολλάται εις το κατάστημα της Νομαρχίας, ένθα η έδρα του οικείου αστικού ή υπεραστικού ΚΤΕΛ ή της Νομαρχίας ένθα η έδρα του Κ.Τ.Ε.Υ.Λ. ανακοινούνται προς τα εν τοις οικείοις Νομοίς υφιστάμενα εργατικά κέντρα και οργανώσεως αυτ/στών (ιδιοκτητών τε και οδηγών), δημοσιεύεται δε άπαξ και προαιρετικώς εν περιλήψει, υπό μορφήν ειδήσεως, και αδαπάνως δια το Δημόσιον, εις μίαν των εν εκάστη πρωτευούση Νομού περιοχής του ΚΤΕΥΛ εκδιδομένων ημερησίων εφημερίδων ή εις μίαν των εκδιδομένων εν τη πρωτευούση του Νομού, ένθα η έδρα του ΚΤΕΛ, ημερησίων εφημερίδων, κατά περίπτωσιν, της εφημερίδος οριζομένης αντιστοίχως υπό του Νομάρχου της έδρας του ΚΤΕΥΛ ή των οικείων Νομαρχών, ένθα η έδρα του ΚΤΕΛ, εφ’ όσον εκδίδεται τοιαύτη, άλλως παραλείπεται η δημοσίευσις. Εν τη δημοσιευομένη προσκλήσει (προκηρύξει) δέον να αναφέρηται και η ημερομηνία τοιχοκολλήσεως αυτής, αφ’ ης, κατά τα κατωτέρω άρχεται η ως άνω δίμηνος προθεσμία. Η ως ανωτέρω προς υποβολήν αιτήσεων και δικαιλογητικών προθεσμία άρχεται από της τοιχοκολλήσεως της προσκλήσεως εις το κατάστημα της αρμοδίας Νομαρχίας. 3.Μετά της προσκλήσεως τοιχοκολλάται εις το Κατάστημα της Νομαρχίας και πλήρες κείμενον της παρούσης. Η προκήρυξις θα περιέχη απλή πρόσκλησιν των ενδιαφερομένων να υποβάλλουν αιτήσεις και δικαιολογητικά, κατά τους ορισμούς της παρούσης, δια την παροχήν αδείας λεωφορείου αυτ/του προς κάλυψιν των νέων θέσεων, αίτινες θα προσδιορίζωνται κατ’ αριθμόν και κατηγορίαν αυτ/του (αστικά ή υπεραστικά), θα μνημονεύη δε,    ότι    η υποβολή     αυτών    δέον     να     γί(Μετά την σελ. 312,702) Σελ. 312,703 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.89 νη επί ποινή απαραδέκτου, εντός ανατρεπτικής προθεσμίας 2 μηνών. Παράλειψις, τυχόν, τινός ή τινών των ανωτέρω οριζομένων, δεν δημιουργεί αταξίαν ή ακυρότητα της διαδικασίας, πλην της τοιχοκολλήσεως. ΙV.ΔΙΑΔΙΚΑΣΙΑ-ΕΛΕΓΧΟΣ ΔΙΚΑΙΟΛΟΓΗΤΙΚΩΝ 1.Μετά την πάροδον της κατά το κεφαλ. ΙΙΙ της παρούσης τασσομένης ανατρεπτικής προθεσμίας και εντός μηνός το αργότερον από της εκπνοής ταύτης, η αρμοδία Υπηρεσία της Νομαρχίας, προβαίνει εις τον έλεγχον των υποβληθέντων δικαιολογητικών και συντάσσει δι’ εκάστην κατηγορίαν αυτ/των, πίνακας των «δικαιουμένων και μη» να θέσουν εν κυκλοφορία λεωφορεία αυτ/τα Δ.Χ. προς κάλυψιν των δημιουργηθεισών νέων θέσεων, κατά τα κατωτέρω λεπτομερώς καθοριζόμενα. α.Δικαιολογητικά, εκ των ανωτέρω, εκπροθέσμως υποβαλλόμενα, είναι απαράδεκτα και δεν λαμβάνονται υπ’ όψιν, εκτός αν πρόκειται, κατά την κρίσιν του Νομάρχου, ήτις θα δικαιολογήται εις εκάστην συγκεκριμένην περίπτωσιν δι’ εκδόσεως πράξεως, περί συμπληρωματικών τοιούτων, ήτοι διευκρινιστικών του περιεχομένου και της εννοίας των εμπροθέσμως υποβληθέντων, προσκομισθούν δε το βραδύτερον μέχρι της υπό του Νομάρχου κυρώσεως των άνω πινάκων. Εν πάση περιπτώσει δεν θεωρούνται ως συμπληρωματικά δικαιολογητικά, υπό την ανωτέρω έννοιαν, εκπροθέσμως υποβαλλόμενα πιστοποιητικά του ΤΣΑ, εις τα οποία, πέραν των εις το εμπροθέσμως υποβληθέν αρχικόν πιστ/κόν του Ταμείου τούτου ασφαλιστικών εγγραφών, προστίθενται και νέαι τοιαύται, επαγγελματικής απασχολήσεως ως οδηγού του αιτούντος, αίτινες δεν λαμβάνονται υπ’ όψιν. β.Τα συμπληρωματικά ταύτα δικαιολογητικά δέον να υποβάλωνται, δι’ αιτήσεως του ενδιαφερομένου, εις το πρωτόκολλον της Νομαρχίας, κατά περίπτωσιν, ο δε παραλαμβάνων ταύτα υπάλληλος δια πράξεώς του επί της αιτήσεως θα βεβαιοί την ύπαρξιν τούτων και την χρονολογίαν υποβολής των, άλλως ταύτα είναι απαράδεκτα, θεωρούμενα ως μηδόλως υποβληθέντα. Σελ. 312,704 γ.Τα αυτά ως ανωτέρω ισχύουν και εις περίπτωσιν κυρίων δικαιολογητικών, ουχί συν τη αιτήσει, αλλά πάντως εμπροθέσμως, ήτοι εντός της ως άνω αναφερομένης εν Κεφαλ. ΙΙΙ διμήνου προθεσμίας υποβαλλόμενα. δ.Δικαιολογητικά ελλιπή, καθ’ οιονδήποτε τρόπον, ή αόριστα ως προς το δι’ έκαστον εκ τούτων οριζομένων, ως ανωτέρω, περιεχόμενόν των, δεν λαμβάνονται υπ’ όψιν και θεωρούνται ως ουδόλως υποβληθέντα. 2.Έγκρισις εκ των ανωτέρω δύναται να ζητηθή δι’ αυτοκίνητον μιας μόνον εκ των άνω κατηγοριών, ήτοι δι’ υπεραστικόν ή δι’ αστικόν λεωφορείον. Ως εκ τούτου μία μόνον αίτησις δι’ έγκρισιν θέσεως εις κυκλοφορίαν αυτοκινήτου μιας μόνον των κατηγοριών τούτων δύναται να υποβληθή. Εν περιπτώσει υποβολής πλειόνων αιτήσεων θεωρούνται πάσαι ως μη υποβληθείσαι. Εξ άλλου εις την αίτησιν δέον να καθορίζηται δια ποίον αυτοκίνητον των ως άνω κατηγοριών ζητείται η έγκρισις. Αιτήσεις αναφερόμεναι διαζευτικώς εις αυτοκίνητα πλειόνων της μιας κατηγορίας λογίζονται υποβληθείσαι δι’ έγκρισιν της πρώτης διαζευτικώς αναφερομένης εν τη αιτήσει κατηγορίας. Άπαξ υποβληθείσα αίτησις δεν ανακαλείται, ως προς την κατηγορίαν του αυτοκινήτου, δια το οποίον εζητήθη ή έγκρισις. 3.Εκάστη κενή θέσις, αστικού ή υπεραστικού λεωφορείου, καλύπτεται δι’ εγκρίσεως παρεχομένης εις 2 δικαιούχους από κοινού, κατ’ ισομοιρίαν. 4.Μετά το πέρας του ελέγχου των δικαιολογητικών καταρτίζονται πίνακες, ιδιαιτέρως κατά κατηγορίαν οχημάτων, (αστικά και υπεραστικά λεωφορεία) διαλαμβάνοντες, εις ιδίαν στήλην, άπαντας τους πληρούντας τας δια της παρούσης τιθεμένας προϋποθέσεις και εις ετέραν στήλην τους μη πληρούντας ταύτας, ων απορρίπτεται η αίτησις, μετά της αιτιολογίας των απορρίψεων. Οι πίνακες ούτοι κυρούνται υπό του αρμοδίου Νομάρχου, τοιχοκολλούνται εις το Κατάστημα της Νομαρχίας και κοινοποιούνται εις την αρμοδίαν Διεύθυνσιν του Υπουργείου Συγκοινωνιών. 21.Ζ.α.89 Κοινά Ταμεία Εκμεταλλεύσεως Λεωφορείων (ΚΤΕΛ) V.ΑΝΑΔΕΙΞΙΣ ΔΙΚΑΙΟΥΧΩΝ 1.«Η ανάδειξις των δικαιούχων, δι’ ους διαπιστούται η συνδρομή πάντων των δια της (προειρημένης) αποφάσεως τιθεμένων γενικών όρων και προϋποθέσεων, θα γίνη βάσει του συνολικού χρόνου ασκήσεως επαγγέλματος του οδηγού αυτοκινήτων, του προκύπτοντος εκ των εγγραφών του πιστοποιητικού του ΤΣΑ, προτιμωμένων των συγκεντρούντων μείζονα χρόνον πραγματικής ασκήσεως του επαγγέλματος, μη υπολογιζομένου εις αυτήν του χρόνου διακοπής ασκήσεως του επαγγέλματος. Εκάστη έγκρισις θα παρέχηται εις δύο από κοινού δικαιούχους». Η παρ. 1 αντικατεστάθη ως άνω δια της υπ’ αριθ. Γ-3657/157/73 της 15/23 Φεβρ. 1973 (ΦΕΚ Β΄ 231) αποφ. Υπ. Ν.Μ.Ε. ως προειρημένη απόφασις νοείται η παρούσα (Γ΄104450/1970). 2.Επί ενδιαφερομένων συγκεντρούντων τα αυτά προσόντα και κυρίως τον αυτόν ακριβώς πραγματικόν χρόνον ασκήσεως του επαγγέλματος οδηγού αυτοκινήτων, αποκαθίστανται εξαιρετικώς κατά προτίμησιν, οι πολεμισταί και αγωνισταί της Εθνικής Αντιστάσεως, κατά την έννοιαν της παρ. 1 (εδάφ. γ΄ και δ΄) του άρθρ. 1 του Ν.Δ. 4089/60. Εκ τούτων οι μεν πρώτοι υποχρεούνται όπως υποβάλωσιν, ομού μετά των λοιπών δικαιολογητικών, προς απόδειξιν της ιδιότητός των, βεβαίωσιν της αρμοδίας υπηρεσίας του Υπουργείου Εθνικής Αμύνης, οι δε δεύτεροι βεβαίωσιν της αρμοδίας υπηρεσίας του Αρχηγείου Στρατού Ξηράς. 3.Οι καταρτισθησόμενοι πίνακες, δικαιούχων και μη, εγκρίνονται εντός 10 ημερών από της καταρτίσεώς των, παρά του αρμοδίου Νομάρχου, τοιχοκολλούνται εις το Κατάστημα της Νομαρχίας και κοινοποιούνται εις ένα έκαστον των κριθέντων δικαιούχων και μη επί αποδείξει. 4.Εις ην περίπτωσιν ο αριθμός των κριθέντων ως δικαιούχων, είναι μικρότερος του απαιτουμένου προς κάλυψιν των προς πλήρωσιν θέσεων και απομένει αδιάθετον ποσοστόν αδείας (1/2) προς στοιχειοθέτησιν ενός ακεραίου λεωφορείου, τούτο (1/2) αδείας παρέχεται εις τους τυχόν κριθέντας αποκαταστατέους συμπληρωματικώς ιδιοκτήτας ιδανικών μεριδίων λεωφορείων αυτοκινήτων Δ.Χ., ελάσσονος του 1/3 ακεραίου λεωφορείου δυνάμει της προϊσχυσάσης υπ’ αριθ. Γ. 117442/68 αποφάσεως ημών, οίτινες δεν ηδυνήθησαν να υλοποιήσουν το παρασχεθέν αυτοίς δικαίωμα, λόγω μη υπάρξεως ετέρων μικροϊδιοκτητών, προς στοιχειοθέτησιν μιας ακεραίας αδείας λεωφορείου, ανεξαρτήτως του ποσοστού αδείας δι’ ου εδικαιώθησαν ούτοι. Εν ελλείψει τοιούτων το τυχόν απομένον αδιάθετον 1/2 αδείας λεωφορείου κατανέμεται κατ’ ισομοιρίαν μεταξύ πάντων των κριθέντων ως δικαιούχων, κατ’ εφαρμογήν της παρούσης. 5.Εις ην περίπτωσιν ουδείς των ενδιαφερομένων συγκεντροί τους δια της παρούσης τιθεμένους γενικούς όρους ή μετά την αποκατάστασιν κατά τ’ ανωτέρω των δικαιούχων απομένουσι ακάλυπτοι ολόκληροι θέσεις λεωφορείων, και κατά την κρίσιν του αρμοδίου Νομάρχου, κρίνεται απολύτως επιβεβλημένη η πλήρωσις των προκυψασών εκ του καθορισμού της δυνάμεως κενών θέσεων λεωφορείων, προς αντιμετώπισιν πιεστικών συγκοινωνιακών αναγκών, τότε επαναλαμβάνεται η πρόσκλησις (προκήρυξις) και παρέχεται το δικαίωμα συμμετοχής εις τον διαγωνισμόν και επαγγελματιών οδηγών αυτοκινήτων, εχόντων συμπληρώσει μέχρι της ημερομηνίας υποβολής της αιτήσεως διετή ασφάλισιν εις το Ταμείον Συντάξεων Αυτοκινητιστών, εφ’ όσον βεβαίως πληρούν τους λοιπούς όρους και προϋποθέσεις της παρούσης. Ειδικώς, προκειμένου περί αδείας αστικού λεωφορείου, εις περίπτωσιν επαναλήψεως της προσκλήσεως, δύνανται να υποβάλουν αιτήσεις μετά δικαιολογητικών επαγγελματίαι οδηγοί αυτοκινήτων, κάτοικοι επί τριετίαν του Νομού, εντός του οποίου ευρίσκεται η έδρα του οικείου αστικού ΚΤΕΛ ή της οικείας αστικής περιοχής. Οι υποβαλόντες αίτησιν μετά πλήρων δικαιολογητικών, βάσει της αρχικής προσκλήσεως και μη κριθέντες δικαιούχοι, λόγω μη συμπληρώσεως τριετίας εις την άσκησιν επαγγέλματος του οδηγού αυτοκινήτων, εφ’ όσον διαθέτουν διετή ασφάλισιν εις το ΤΣΑ, δεν υποχρεούνται εις την υποβολήν νέας αιτήσεως μετά δικαιολογητικών. VΙ.ΤΕΛΙΚΑΙ ΔΙΑΤΑΞΕΙΣ 1.Η περαιτέρω διαδικασία, μετά την κύρωσιν των πινάκων και του πρακτικού, έσται η ακόλουθος: α.Μετά πάροδον μηνός από της κοινοποιήσεως της περί κυρώσεως των άνω πινάκων πράξεως και εφ’ όσον δεν ησκήθη κατ’ αυτής προσφυγή ενώπιον του Υπουργού των Συγκοινωνιών, ο οικείος Νομάρχης, εγκρίνει την χορήγησιν, εις εκάστην δυάδα δικαιούχων, μιας αδείας κυκλοφορίας λεωφορείου αυτοκινήτου, δημ. χρήσεως, υπεραστικού ή αστικού κατά περίπτωσιν, κατόπιν κοινής αιτήσεως αυτών υποβαλλομένης εντός προθεσμίας ενός μηνός. β.Εις περίπτωσιν απράκτου παρελεύσεως της προθεσμίας ταύτης τας δυάδας ορίζει ο Νομάρχης, δι’ αποφάσεώς του και δι’ όσους δεν εζήτησαν τούτο δι’ αιτήσεως. γ.Εφ’ όσον ήθελεν ασκηθή προσφυγή κατά του πίνακος των δικαιούχων η χορήγησις των προεγκρίσεων θα πραγματοποιηθή μετά την επ’ αυτής έκδοσιν της κατά Νόμον αποφάσεως του Υπουργού των Συγκοινωνιών. (Αντί της σελ. 312,705(β) Σελ. 312,705(γ) Τεύχος 566-Σελ. 79 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.89 δ.Εις τας προεγκρίσεις ταύτας θα προστίθεται παράγραφος έχουσα ούτω: «Η παρούσα έγκρισις είναι προσωρινή και ανακλητή οποτεδήποτε χορηγείται δε υπό τον ρητόν όρον ότι υφίστανται πάσαι αι προϋποθέσεις, υφ’ ας παρέχεται αύτη και ότι, αν οψέποτε ήθελε διαπιστωθή η ανακρίβεια, ή αναλήθεια του περιεχομένου ενός ή περισσοτέρων εκ των υποβληθέντων δικαιολογητικών εν οις και του πιστοποιητικού του ΤΣΑ, αύτη θα ανακαλήται οριστικώς, άνευ άλλου τινός, δυναμένης ν’ ασκηθή και ποινικής διώξεως κατά παντός υπευθύνου». Εις περίπτωσιν της κατά τ’ άνω ανακλήσεως της χορηγηθησομένης εγκρίσεως, την θέσιν του διαγραφομένου καταλαμβάνει ο αμέσως μετά τον τελευταίον δικαιωθέντα πρώτος ερχόμενος εις τον πίνακα των δικαιούχων, εφ’ όσον κατά τον χρόνον της ανακλήσεως εξακολουθή ούτος να πληροί τους όρους και τας προϋποθέσεις της παρούσης, υποβαλλομένης προς τούτο δηλώσεως κατά τας διατάξεις του Ν.Δ. 105/1969. α.Αι κατά τα ανωτέρω χορηγούμεναι εγκρίσεις κοινοποιούνται επί αποδείξει, μέσω της οικείας Αστυνομικής Αρχής ή ταχυδρομικώς εις τους δικαιούχους, οίτινες υποχρεούνται όπως, εντός προθεσμίας ενός έτους προσκομίσουν αυτοκίνητον του εγκεκριμένου τύπου προς επιθεώρησιν εις την αρμοδίαν Υπηρεσίαν Συγκοινωνιών και υποβάλουν εντός της αυτής προθεσμίας τα απαιτούμενα δικαιολογητικά προς έκδοσιν, επ’ ονόματί των, της αδείας κυκλοφορίας του αυτοκινήτου. β.Παρερχομένης τυχόν απράκτου της άνω προθεσμίας το δικαίωμα θέσεως εις κυκλοφορίαν του αυτοκινήτου απόλλυται, δια τους εις ους εχορηγήθη, οριστικώς. Εν τη περιπτώσει ταύτη το σχετικόν δικαίωμα παρέχεται εις τους αμέσως, μετά τον τελευταίον εις τον πίνακα των αποκατασταθέντων, ερχομένους δικαιούχους. 2.Εν ανυπαρξία τοιούτων δικαιούχων αι τυχόν απομένουσαι ακάλυπτοι θέσεις καλύπτονται κατά την διαδικασίαν της παρ. 5 του κεφαλ. V της παρούσης. 3.Η παρούσα δεν έχει εφαρμογήν επί των αστικών περιοχών Αθηνών-Πειραιώς-Θεσσαλονίκης και Ρόδου. 4.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως, πάσα δε διάταξις ετέρας αποφάσεως, αντικειμένη εις το περιεχόμενον ταύτης καταργείται. Σελ. 312,706(γ) Τεύχος 566-Σελ. 80